En primeras s'adedicaba a la fabricación de reactancias ta iluminación y transformadors ta radios. En 1951 a interpresa se transformó en sociedat anonima y prencipió a fabricar aparatos electricos. A partir de 1956 Balay prencipia a fabricar electrodomesticos convirtiendo-se con o paso d'os anyos en un d'os prencipals fabricants nacionals y en una d'as marcas mas conoixitas d'Espanya. Balay prencipió fabricando cocinas y lavaderas de turbina. En 1966 prencipió a fabricar lavaderas automaticas y a partir de 1970 lavadors, estando una interpresa pionera en a fabricación d'istos dos productos en Espanya. Balay s'ha destacato historicament por mirar de desembolicar siempre tecnolochía propia.